
REPUBLIKA HRVATSKA
Trgovački sud u Zagrebu
Zagreb, Amruševa 2/II						              38. St-5342/2015

U  I M E  R E P U B L I K E  H R V A T S K E

R J E Š E NJ E

	Trgovački sud u Zagrebu, po sudskom savjetniku toga suda Danieli Nizić, u stečajnom predmetu povodom zahtjeva FINANCIJSKE AGENCIJE, za provedbu skraćenog stečajnog postupka nad dužnikom DAMI BENZ d.o.o., Sesvete, I. Rebro 18, OIB: 05742871266, dana 29. travnja 2016.

r i j e š i o   j e 

I/ Odbacuje se zahtjev za pokretanje skraćenog stečajnog postupka nad dužnikom DAMI BENZ d.o.o., Sesvete, I. Rebro 18, OIB: 05742871266.

II/ Odbija se prijedlog stečajnog dužnika za naknadom troška u iznosu od 13.437,50 kn kao neosnovan.

Obrazloženje

Dana 04. studenog 2015. godine Financijska agencija (dalje: FINA) podnijela je ovom sudu zahtjev za provedbu skraćenog stečajnog postupka nad gore navedenom pravnom osobom, a temeljem čl.444. Stečajnog zakona (NN broj 71/15; dalje: SZ).

Međutim, uvidom u stečajni predmet St-681/15 utvrđeno je da je još 31. kolovoza 2015. godine zaprimljen prijedlog za pokretanje stečajnog postupka.

Također, o navedenom je obavijestio i stečajni dužnik podneskom od 23. prosinca 2015. g. 

Prema čl. 2. SZ-a, stečaj se provodi radi skupnog namirenja vjerovnika stečajnog dužnika unovčenjem njegove imovine i podjelom prikupljenih sredstava vjerovnicima. Po prirodi stvari nije moguće istovremeno provoditi više stečajnih postupaka nad istim dužnikom jer bi se time onemogućilo skupno namirenje vjerovnika.

Kako se dakle nad predloženim stečajnim dužnikom već vodi stečajni postupak, a kako nema uvjeta za spajanje predmeta zbog gore navedenog, to je odlučeno kao u izreci rješenja, temeljem odredbe čl. 288.st.2. Zakona o parničnom postupku ("Narodne novine" broj 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11, 148/11-pročišćeni tekst i 25/13) u svezi čl. 10. SZ-a, i to u točki I/ izreke rješenja, a kako ne postoji obveza za naknadu troška uzrokovanog podnošenjem nedopuštenog prijedloga za pokretanje skraćenog stečajnog postupka od strane podnositelja prijedloga,  odlučeno je kao u točki II/ izreke rješenja.

Zagreb, 29. travnja 2016.
SUDSKI SAVJETNIK:
Daniela Nizić,v.r.





POUKA O PRAVNOM LIJEKU:
Protiv ovog rješenja sudskog savjetnika nezadovoljna stranka može uložiti žalbu u 2 (dva) primjerka, a podnosi se ovom sudu u roku od 8 dana od dana primitka rješenja. O žalbi sudskog savjetnika odlučuje sudac pojedinac ovog suda. (čl. 436. st. 1. i 2. SZ-a)


Za točnost otpravka
[bookmark: _GoBack]ovlašteni službenik
Katica Franjić

